वाट्सऐप
व्हाट्सऐप मेसेंजर (अंग्रेज़ी: WhatsApp Messenger व़ॉट्‌सॅप् मॅसन्जर्) या व्हाट्सऐप एक प्रकार का त्वरित सन्देश भेजने और प्राप्त करने वाला मोबाइल ऐप है, जिसे अमेरिकी क्मपनी, मेटा ने ख़रीदा है। इसमें लोग अपने मोबाईल के द्वारा पाट्य संदेश के साथ साथ आवाज, छवि और जी पी एस के द्वारा अपना पता भी भेज सकते हैं। इसके द्वारा वॉइस और विडिओ कौल भी किया जा सकता है, जिस में इन्टरनेट का डेटा इस्तेमाल होता है। इस ऐप को डेस्कटॉप कंप्यूटर पर भी चलाया जा सकता है, लेकिन इसके लिए अपने वाट्सएप वाले मोबाइल को भी इंटरनेट से जोड़ना होता है। यह अकाउंट बनाने के लिए लोगों के मोबाइल नंबर का इस्तेमाल करता है और कान्टैक्ट लिस्ट के द्वारा सभी वॉट्स्ऐप का उपजोग करने वालों की सूची भी अपने एप में दिखा देता है। जनवरी 2018 में फेसबुक के नेतृत्व में व्हाट्सएप ने एक नया व्यापार ऐप "व्हाट्सएप बिजनेश्‍" शुरू किया। इसके द्वारा कंपनी अपने ग्राहक से सीधे व्हाट्सएप के ज़रिये बात कर सकती है। इस एप को माउँटेन विउ, कैलिफॉर्न्या में स्थीत व्हाट्सऐप आइ॰एन॰सी ने बनाया था, जिसे फेब्रवरी 2014 में फेसबुक ने लगभग $1930 करोड़ डॉलर (लगभग ₹1.5 लाख करोड़ रुपये) में खरीद लिया। 2015 में ये दुनिया का सबसे लोकप्रिय एप बन गया। फरवरी 2020 तक इससे 200 करोड़ लोग जुड़ चुके थे। यह कई जगहों में लोगों के एक दूसरे से बात करने का मुख्य साधन बन गया, जिसमें लैटिन अमेरिका, भारतीय उपमहाद्वीप और यूरोप व अफ्रीका का बहुत बड़ा भाग शामिल है।